காதல் என்பது எதுவரை என்ற கேள்விக்கு, இந்த உலகில் வாழ்ந்த அறிஞர்களால் கூட விளக்கம் கண்டுபிடிக்க முடியவில்லை. ஆனால், காதலை இதயப்பூர்வமாக எதிர்கொள்வதைவிட, மூளையின் வழியாக நோக்குவதே சிறந்ததாக அமையும். உணர்வுகளுக்குள் சிக்கிக்கொள்ளும் காதல், உண்மையை விட்டு வெகுதூரம் விலகி நிற்கும். இன்றைய இளைய தலைமுறையினர் மத்தியில் காதல் பற்றிய எதிர்பார்ப்பு மிகையானதாக இல்லை. இது ஆறுதலான விஷயம் தான். ஆனாலும், ஒன்றுக்கும் மேற்பட்ட காதல்களைக் கடந்து வந்தவர்களையே, இப்போதைய உலகம் முழு மனிதர்களாக ஏற்றுக்கொள்கிறது. அப்படியெல்லாம் இல்லையே என்று சொல்பவர்களும் கூட, தாங்கள் ஒன்றுக்கும் மேற்பட்டவர்கள் மீது காதல் வயப்பட்டதை மறைக்க முயல்வதே வழக்கமாக இருந்து வருகிறது.